
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 253 

12 Νοεμβρίου 1996 


ΣΥΜΒΑΣΕΙΣ 

Χρηματοδότηση του τηρουμένου στην Αγροτική Τράπεζα 
της Ελλάδος Α.Ε. Ειδικού Λογαριασμού Εγγυήσεων Γε- 
ωργικών Προϊόντων (ΕΛΕΓΠ), του Ελληνικού Δημο¬ 
σίου, με το ποσό των πενήντα εκατομμυρίων Ευρωπαϊ¬ 
κών Νομισματικών Μονάδων (ΕΟΙ) 50.000.000), για 
χρηματοδότηση Γεωργικών Κοινοτικών Δαπανών για το 
διάστημα 1 Νοεμβρίου 1996 έως 3 Φεβρουάριου 
1997. 

Αθήνα, σήμερα την 29η του μηνός Οκτωβρίου του 
έτους χίλια εννιακόσια ενενήντα έξι, μεταξύ του ελληνικού 
δημοσίου, που εκπροσωπείται από τον Υφυπουργό Οικο¬ 
νομικών Ν. Χριστοδουλάκη, τον Υπουργό Γεωργίας Στεφ. 
Τζουμάκα και της Αγροτικής Τράπεζας της Ελλάδος Α.Ε., 
που εκπροσωπείται από τον Διοικητή της Δημήτριο Κα- 
νελλόπουλο, συμφωνήθηκαν και συνομολογήθηκαν τα 
ακόλουθα: 

ΠΡΟΟΙΜΙΟ 

Από την Επιτροπή των Ευρωπαϊκών Κοινοτήτων έχει κα¬ 
θοριστεί ο τρόπος με τον οποίο χορηγούνται οι προκατα¬ 
βολές του ΡΕΟΟΑ στα κράτη - μέλη της Κοινότητας, οι 
οποίες επιβαρύνουν τις πιστώσεις του Τμήματος Εγγυή¬ 
σεων, σύμφωνα με τον κανονισμό 729/70, όπως τροπο¬ 
ποιήθηκε με την απόφαση 3183/87 του Συμβουλίου 
Υπουργών Γεωργίας στο Λουξεμβούργο. 

Σύμφωνα με τα ανωτέρω τα κράτη - μέλη καταβάλλουν 
από δικούς τους πόρους τις αναγκαίες πιστώσεις για κά¬ 
λυψη των σχετικών δαπανών. Τα χρήματα αυτά θα επι- 
στρέφονται από το ΡΕ06Α στην αρχή του δεύτερου μήνα 
από εκείνον που έγιναν οι πληρωμές. 

Με την 1145/22.9.87 Πράξη του Διοικητή της Τραπέ- 
ζης της Ελλάδος επιτρέπεται στην Αγροτική Τράπεζα της 
Ελλάδος Α.Ε. να χρηματοδοτεί τον ΕΛΕΓΠ για καταβολή 
των ενισχύσεων που καλύπτονται από πιστώσεις του ΡΕ- 
ΟβΑ - Τμήματος Εγγυήσεων - έναντι εκχώρησης των 
σχετικών απαιτήσεων. Το επιτόκιο καθώς και οι λοιποί 
όροι θα καθορίζονται από τις χρηματοδότριες Τράπεζες 
και τα αρμόδια κρατικά όργανα. 

Με την Α.Π. 6062022/2181/13041/30.9.93 κοινή 
απόφαση των Υπουργών Οικονομικών και Γεωργίας τρο¬ 
ποποιείται η 373612/1553/4.9.80 απόφασή τους ως 
προς το άνοιγμα ενδιάμεσου δεσμευμένου λογαριασμού 


της ΑΤΕ στην Τράπεζα της Ελλάδος σε δραχμές. 

Η παρούσα σύμβαση υπογράφεται στα πλαίσια της σύμ¬ 
βασης κοινοπρακτικού δανείου σε συνάλλαγμα ανοιχτού 
λογαριασμού ΕΟΙΙ 250.000.000 της Αγροτικής Τράπεζας 
Ελλάδος με όμιλο Τραπεζών που υπογράφηκε στις 26 
Μαρτίου του 1996 στην οποία συμπεριλαμβάνεται και η 
δυνατότητα πρόσθετης δανειοδότησης ύψους μέχρι ΕΟυ 
250.000.000. 

Αρθρο 1 

Η Αγροτική Τράπεζα της Ελλάδος (ΑΤΕ) Α.Ε., θα χρη¬ 
ματοδοτήσει το Ελληνικό Δημόσιο με ποσό πενήντα εκα¬ 
τομμυρίων Ευρωπαϊκών Νομισματικών μονάδων (ΕΟΙ) 
50.000.000), για πραγματοποίηση πληρωμών, για την κα¬ 
ταβολή δαπανών στον Γεωργικό Τομέα, για την περίοδο 1 
Νοεμβρίου 1996 μέχρι 3 Φεβρουάριου 1997 και με ημε¬ 
ρομηνία έναρξης την ημερομηνία ανάληψης ισόποσου δα¬ 
νείου σε συνάλλαγμα της Αγροτικής Τράπεζας από τον 
όμιλο Τραπεζών, σύμφωνα με τους όρους για πρόσθετη 
χρηματοδότηση που αναφέρονται στη σύμβαση του κοινο- 
πρακτικού δανείου σε ανοιχτό λογαριασμό μεταξύ της 
ΑΤΕ και της Κοινοπραξίας των Τραπεζών. 

Άρθρο 2 

Ο Υφυπουργός Οικονομικών και ο Υπουργός Γ εωργίας, 
που εκπροσωπούν το Ελληνικό Δημόσιο, δηλώνουν με την 
παρούσα ότι συνάπτουν το παραπάνω δάνειο (αρθ. 1) από 
την Αγροτική Τράπεζα της Ελλάδος Α.Ε., και την εξουσιο¬ 
δοτούν να διαθέσει το προϊόν αυτού όπως καθορίζεται 
στην παρούσα σύμβαση. 

Το δάνειο επιβαρύνεται με επιτόκιο Ι.ΙΒΟΒ τριμήνου σε 
ΕΟΙΙ προσαυξημένο κατά 2,2285 εκατοστιαίες μονάδες, 
ετησίως, ήτοι 2% υπέρ ΑΤΕ πλέον 0,2285% που είναι το 
μέσο σταθμικό περιθώριο υπέρ της κοινοπραξίας των ξέ¬ 
νων τραπεζών. 

Επίσης επιβαρύνεται με εφάπαξ προμήθεια αποδοχής 
(αοοθρίευτοθ ίββ) 0,05% επί του ποσού του δανείου. 

Το επιτόκιο ϋΒΟΒ καθορίζεται από τον όμιλο των Τρα¬ 
πεζών που συμμετέχουν στο κοινοπρακτικό δάνειο σύμ¬ 
φωνα με τους όρους της πρόσθετης δανειοδότησης που 
περιλαμβάνονται στη σύμβαση του Κοινοπρακτικού δα¬ 
νείου σε ανοιχτό λογαριασμό μεταξύ της ΑΤΕ και της Κοι¬ 
νοπραξίας των Τραπεζών δύο εργάσιμες ημέρες πριν την 
ανάληψη του δανείου, ήτοι την 30.10.96. 

Η δραχμοποίηση του δανείου και η πώληση του συναλ¬ 
λάγματος για την εξυπηρέτησή του θα γίνει σε τιμή που θα 
καθορίζεται από την ΑΤΕ κατά την ημερομηνία αγοράς και 
πώλησης του συναλλάγματος αντίστοιχα. 

Ο συναλλαγματικός κίνδυνος βαρύνει αποκλειστικά το 
ελληνικό δημόσιο. 

Ο εκτοκισμός του δανείου θα γίνει κατά την ανάληψη. 

Οι δεδουλευμένοι τόκοι θα χρεωθούν στο Λογαριασμό 
του δημοσίου «ΡΕΟΟΑ - Προϊόν χρηματοδότησης για πλη¬ 
ρωμές ενισχύσεων και άλλες εισπράξεις» Α.Κ. 4456, κατά 
την αποπληρωμή του δανείου, χωρίς άλλη εντολή του δα¬ 
νειοδοτούμενου και χωρίς συμψηφισμό με οποιαδήποτε 
άλλη προμήθεια, που δικαιούται η ΑΤΕ Α.Ε. 

Το Ελληνικό Δημόσιο αναλαμβάνει την υποχρέωση να 
καταβάλλει, αμέσως τους τόκους στη λήξη του δανείου 
μετά το λογισμό τους. 

Σε περίπτωση που για οποιονδήποτε λόγο η καταβολή 
τους καθυστερεί πέραν των 10 ημερών θα διακόπτεται η 
χρηματοδότηση της ΔΙΔΑΓΕΠ και θα καταλογίζονται επι¬ 
πλέον τόκοι υπηρημέριας μίας (1) εκατοστιαίας μονάδας 
για την περίοδο από την ημερομηνία που η οφειλή καθί¬ 
σταται απαιτητή μέχρι την ημερομηνία εξόφλησής της. 

Άρθρο 3 

Σε περίπτωση που δεν υπάρχει δυνατότητα προσδιορι¬ 
σμού του επιτοκίου ΕΙΒΟΒ σε ΕΟΙΙ στην αρχή των περιό¬ 
δων εκτοκισμού, με σύμφωνη γνώμη του Δημοσίου, είναι 
δυνατόν να καθορισθούν, όχι περιοριστικά αλλά ενδει¬ 
κτικά, εναλλακτικό νόμισμα εξυπηρέτησης του δανείου, 
επιτόκιο καθώς και περίοδος εκτοκισμού. 

Επίσης, στην περίπτωση που δεν υπάρχει δυνατότητα 
προσδιορισμού της τιμής της Ευρωπαϊκής Νομισματικής 
Μονάδος (ΕΟΙΙ) στις διεθνείς χρηματαγορές, κατά τις ημε¬ 
ρομηνίες εξόφλησης του δανείου και/ή των τόκων του, η 
εξόφλησή των θα γίνεται σε ένα από τα νομίσματα που 
ορίζονται από τον 1971/89/19.7.89 Κανονισμό της Ευ¬ 
ρωπαϊκής Ένωσης ως συμμετέχοντα στον προσδιορισμό 
της Ευρωπαϊκής Νομισματικής Μονάδος (ΕΟυ) ή σε δολ- 
λάρια Αμερικής (ΙΙδϋ), κατόπιν σχετικής ειδοποίησης εκ 
μέρους του πράκτορα, του κοινοπρακτικού δανείου της 
Αγροτικής Τράπεζας με τον όμιλο Τραπεζών. 

Άρθρο 4 

Το δάνειο θα εμφανίζεται λογιστικά στον Λογ/σμό 
3031 /ΟΙ 253/ΔΙΔΑΓΕΠ χρηματοδότηση για καταβολή ενι¬ 
σχύσεων ΡΕΟΟΑ (εγγυήσεις) - που έχει ανοιχτεί στην 
Αγροτική Τράπεζα της Ελλάδος. 

Η χρέωση του λογαριασμού θα γίνει με αξία (νείβυτ) την 
ίδια ημέρα της εκταμίευσης του ισόποσου δανείου σε συ¬ 
νάλλαγμα, που θα λάβει η ΑΤΕ από τον όμιλο των ξένων 
Τραπεζών, σύμφωνα με την από 26.3.96 σύμβαση του 
κοινοπρακτικού δανείου. Κατά την αποπληρωμή του δα¬ 
νείου, στη λήξη του (3.2.97), θα πιστωθεί ο ανωτέρω λο¬ 
γαριασμός. 

Σε αντίθετη περίπτωση, το δάνειο καθίσταται ληξιπρό¬ 
θεσμο και απαιτητό και καταλογίζονται επιπλέον τόκοι 
υπερημερίας μίας (1) εκατοστιαίας μονάδας ετησίως. 

Με το προϊόν του δάνειου θα πιστώνεται ο λογαριασμός του 
δημοσίου «ΡΕΟΟΑ - Προϊόν χρηματοδότησης για πληρωμές 
ενισχύσεων και άλλες εισπράξεις» Α.Κ. 4456, - ο οποίος και 
θα χρεώνεται με τις αναλήψεις που θα γίνονται για τις πληρω¬ 
μές που αναφέρονται στο άρθρο 1 της παρούσας. 


Άρθρο 5 

Σε περίπτωση που η Αγροτική Τράπεζα για οποιοδή- 
ποτε λόγο, είτε προ είτε κατά τη λήξη της παρούσας χρη¬ 
ματοδότησης, αναγκαστεί να εξοφλήσει το δάνειο στον 
όμιλο Τραπεζών, χωρίς αντίστοιχη πληρωμή εκ μέρους 
του Δημοσίου η οποία να καλύπτει κεφάλαιο, τόκους και 
λοιπά έξοδα, τότε το δάνειο της παρούσας σύμβασης με- 
τατρέπεται σε δραχμικό, με ισοτιμία που καθορίζεται από 
την ΑΤΕ κατά την ημερομηνία μετατροπής της χρηματο¬ 
δότησης σε δραχμική. 

Η δραχμική πλέον υποχρέωση του Δημοσίου επιβαρύ¬ 
νεται σε κάθε περίπτωση με επιτόκιο υπερημερίας που 
ισχύει κάθε φορά για τα βραχυπρόθεσμα δάνεια σε δραχ¬ 
μές που χορηγεί η ΑΤΕ στον αγροτικό τομέα. 

Άρθρο 6 

Η πληρωμή των δικαιούχων θα γίνεται από την ΑΤΕ 
εντός τριών ημερών από την ημέρα που κατατίθενται στην 
ΑΤΕ οι καταστάσεις πληρωμής με αξία (Ν/εΙθυτ) την ημέρα 
χρέωσης του λογ/ομού 4456. 

Η ΔΙΔΑΓΕΠ υποχρεούται να υποβάλλει εντός 10 εργα¬ 
σίμων ημερών από την αρχή κάθε μήνα στο ΡΕΟΟΑ αίτημα 
για την απόδοση του συνόλου των εκταμιεύσεων της 
Αγροτικής Τράπεζας προς τη ΔΙΔΑΓΕΠ του προηγούμε¬ 
νου ημερολογιακού μήνα. 

Για τα ποσά που καταβάλλει η Αγροτική Τράπεζα της 
Ελλάδος από το λογαριασμό ενεργεί ως Ταμίας και δεν 
έχει υποχρέωση απόδοσης λογαριασμού. 

Άρθρο 7 

Οι πιστώσεις που υποχρεούται να καταβάλλει ο ΡΕΟΟΑ 
- Τμήμα Εγγυήσεων - με την νέα καθορισμένη διαδικα¬ 
σία, εκχωρούνται ανέκκλητα και ανεπιφύλακτα με την πα¬ 
ρούσα σύμβαση από το Δημόσιο στην Αγροτική Τράπεζα 
της Ελλάδος, σύμφωνα με την 1145/22.9.87 Πράξη του 
Διοικητή της Τραπέζης της Ελλάδος. 

Ο λογαριασμός του Δημοσίου «ΡΕΟΟΑ - Προϊόν χρημα¬ 
τοδότησης για πληρωμές ενισχύσεων και άλλες εισπρά¬ 
ξεις» Α.Κ. 4456 πιστώνεται μέσω του δεσμευμένου λογα¬ 
ριασμού της Αγροτικής Τράπεζας που τηρείται σε δραχ¬ 
μές στην Τράπεζα της Ελλάδος με αριθμό 610021. 

Οι πιστώσεις που υποχρεούται να καταβάλλει ο ΡΕΟΟΑ 
θα κατατίθενται στον δεσμευμένο λογαριασμό με ταυτό¬ 
χρονη χρέωση του λογαριασμού «Επιτροπή Ευρωπαϊκής 
Ένωσης - Γενικό Λογιστήριο του Κράτους», Νο 242174, 
με αξία (νείθυτ), την ημερομηνία λήψης της εντολής του 
Υπουργού Οικονομικών ή των υπ’ αυτού εξουσιοδοτημέ¬ 
νων υπηρεσιών του Υπουργείου Οικονομικών. 

Το συνολικό ποσό του δανείου της παρούσας σύμβασης 
και του ληφθέντος Κοινοπρακτικού δανείου με ανοικτό 
λογαριασμό δεν θα πρέπει να υπερβαίνει οποτεδήποτε το 
ποσό που προκύπτει από το άθροισμά του: 

α. ισόποσου σε ΕΟΙΙ υπολοίπου του δεσμευμένου λογα¬ 
ριασμού, κατά την ανωτέρω ημερομηνία και 

β. ισόποσου σε ΕΟυ υπολοίπου των συνολικών πληρω¬ 
μών που έχουν δοθεί από τη ν Αγροτική Τράπεζα στους δι¬ 
καιούχους, μέχρι την ανωτέρω ημερομηνία για τις οποίες ο 
ΡΕΟΟΑ υποχρεούται να καταβάλλει τις αντίστοιχες πιστώ¬ 
σεις. 

Η χρέωση του δεσμευμένου λογαριασμού καθώς και η 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4649 


πίστωσή του, που θα διενεργούνται με εντολή της Αγροτι¬ 
κής Τράπεζας, θα αντικρύζονται με αντίθετες εγγραφές 
στον λογαριασμό 610020 της ΑΤΕ στην Τράπεζα της Ελ¬ 
λάδος, με αξία (νειΙβυΓ) την ημερομηνία της εντολής Αγρο¬ 
τικής Τράπεζας. 

Ο λογαριασμός Α.Κ. 4456 θα χρεώνεται με τις εισπρά¬ 
ξεις κεφαλαίων ΡΕ06Α με αξία (ναΙθυτ) της δεύτερη εργά¬ 
σιμη ημέρα από την πίστωση του λογαριασμού 610020 
της ΑΤΕ στην Τράπεζα της Ελλάδος. 

Η Αγροτική Τράπεζα θα χορηγήσει ειδικό πληρεξούσιο 
έγγραφο με το οποίο θα διορίσει και θα καταστήσει ειδικό 
πληρεξούσιό της τον πράκτορα του δανείου της παρούσας 
σύμβασης και του κοινοπρακτικού δανείου που έχει συνά¬ 
ψει με όμιλο Τραπεζών, στον οποίο θα δώσει την ανέκ¬ 
κλητη εντολή και πληρεξουσιότητα να προβαίνει στις απα¬ 
ραίτητες ενέργειες προκειμένου να λαμβάνει γνώση οπο¬ 
τεδήποτε από τον χρόνο υπογραφής του πληρεξουσίου, 
της κίνησης του δεσμευμένου λογαριασμού που η Αγρο¬ 
τική Τράπεζα θα τηρεί στην Τράπεζα της Ελλάδος και σε 
περίπτωση υπερημερίας της Αγροτικής Τράπεζας στην 
εκτέλεση των υποχρεώσεών της που απορρέουν από την 
σύμβαση του κοινοπρακτικού δανείου, να μπορεί ο πρά¬ 
κτορας μόνος του και αποκλειστικά να διαχειρίζεται τον 
ανωτέρω λογαριασμό, παραιτουμένης της Αγροτικής Τρά- 
πεζας από οποιοδήποτε δικαίωμα ή απαίτηση που μπορεί 
να πηγάζει από τον ανωτέρω λογαριασμό. 

Άρθρο 8 

Το Ελληνικό Δημόσιο υποχρεούται να προβαίνει στις 
απαραίτητες ενέργειες ώστε τα αιτούμενα ποσά να κατα¬ 
βάλλονται από το ΡΕΟΘΑ σε δραχμές μέσα στις πρώτες 
δέκα (10) εργάσιμες ημέρες του ημερολογιακού μήνα που 
θα ακολουθεί το μήνα υποβολής του αιτήματος. Σε περί¬ 
πτωση απόρριψης ή μη καταβολής για οποιδήποτε λόγο 
από την Κοινότητα πληρωμών γεωργικών δαπανών που 
εκχωρούνται στην ΑΤΕ, τα αντίστοιχα ποσά θα καταβάλ¬ 
λονται στον ενδιάμεσο δεσμευμένο λογαριασμό της ΑΤΕ 
που τηρείται στην Τράπεζα της Ελλάδος από τον Κρατικό 
Προϋπολογισμό αμέσως μετά την γνωστοποίηση της 
απόρριψης και σε καμιά περίπτωση πέραν των 10 εργάσι¬ 
μων ημερών, αλλοιώς θα διακόπτεται η χρηματοδότηση 
της ΔΙΔΑΓΕΠ και θα καταλογίζονται επιπλέον τόκοι υπε¬ 
ρημερίας μίας (1) εκατοστιαίας μονάδας ετησίως για την 
περίοδο από την ημερομηνία που η οφειλή καθίσταται 
απαιτητή μέχρι την ημερομηνία εξόφλησής της. 

Άρθρο 9 

Το Ελληνικό Δημόσιο συναινεί ανεπιφύλακτα στην εκ¬ 
χώρηση των δικαιωμάτων της ΑΤΕ που απορρέουν από την 
παρούσα σύμβαση στον πράκτορα του δανείου της πα¬ 
ρούσας σύμβασης και του κοινοπρακτικού δανείου σε συ¬ 
νάλλαγμα, υπέρ των δανειστριών Τραπεζών. 

Σε περίπτωση που για οποιοδήποτε λόγο το δάνειο της 
παρούσας σύμβασης ή/και το κοινοπρακτικό δάνειο κατα¬ 
στεί ληξιπρόθεσμο, οι δανείστριες Τράπεζες έχουν το δι¬ 
καίωμα να κάνουν χρήση της εκχώρησης των δικαιωμάτων 
της Αγροτικής Τράπεζας που απορρέουν από τη σύμβαση 
χρηματοδότησης της ΔΙΔΑΓΕΠ σε συνάλλαγμα. 


Αρθρο 10 

Η παρούσα σύμβαση: 

α. Δεν μπορεί να λήξει, να ακυρωθεί ή να τροποποιηθεί 
πριν τη ημερομηνία που το δάνειο της παρούσας σύμβα¬ 
σης και η οποιαδήποτε συναφής χρηματική υποχρέωση 
της Αγροτικής Τράπεζας προς τον όμιλο των Τραπεζών 
έχουν αποπληρωθεί στο σύνολο και τα τυχόν υπόλοιπα 
έχουν μηδενιστεί, χωρίς προηγούμενη έγγραφη συναί¬ 
νεση με τον πράκτορα του κοινοπρακτικού δανείου. 

β. θα ισχύσει από την ημερομηνία υπογραφής της αντί¬ 
στοιχης σύμβασης δανείου της Αγροτικής Τράπεζας με 
τον όμιλο των Τραπεζών. 

γ. θα εξυπηρετείται κατά προτεραιότητα έναντι της 
σύμβασης χρηματοδότησης σε δραχμές του τηρούμενου 
στην ΑΤΕ Ειδικού Λογαριασμού Εγγυήσεων Γεωργικών 
Προϊόντων που πρόκειται να υπογράφει μεταξύ του Ελλη¬ 
νικού Δημοσίου και της ΑΤΕ, καθώς και κάθε άλλης σύμ¬ 
βασης που θα υπογράφει για τον ίδιο σκοπό. 

δ. Αποτελεί αναπόσπαστο μέρος της ανωτέρω (γ) σύμ¬ 
βασης χρηματοδότησης σε δραχμές διατηρείται όμως σε 
ισχύ μέχρι τη λήξη της. 

Άρθρο 11 

Η διαχείριση της ΑΤΕ δεν υπάγεται στις διατάξεις περί 
δημοσίου λογιστικού. 

Κατά τα λοιπά ισχύουν όσα αναφέρονται στη σύμβαση 
κοινοπρακτικού δανείου σε συνάλλαγμα ύψους ΕΟυ 
250.000.000 μεταξύ της ΑΤΕ και του Ομίλου Τραπε¬ 
ζών. 

Άρθρο 12 

Η σύμβαση διέπεται από τις διατάξεις του Καταστατικού 
Νόμου της Αγροτικής Τράπεζας της Ελλάδος 4332/1929, 
όπως τροποποιήθηκε και συμπληρώθηκε καθώς και από 
το Ν.Δ. από 17 Ιουλίου 1923 «περί ειδικών διατάξεων επί 
Ανωνύμων Εταιρειών» σε συνδυασμό με το Ν. 1914/90 και 
του υπ’ αριθμ. 4983/1991 Καταστατικού Συμβολαίου της 
Συμβολαιογράφου Νίκης Γόντικα - Χονδρού, που δημο- 
σιεϋθηκε στο Τ-2960/8.7.91 Α.Ε. και Ε.Π.Ε. της Εφημε¬ 
ρίδας της Κυβερνήσεως. 

Η παρούσα σύμβαση θα εγκριθεί από το Διοικητικό Συμ¬ 
βούλιο της Αγροτικής Τράπεζας. 

Για το σκοπό αυτό συντάχθηκε η παρούσα σύμβαση που 
υπογράφεται στη συνέχεια και η οποία θα δημοσιευθεί 
στην Εφημερίδα της Κυβερνήσεως. 

Οι Συμβαλλόμενοι 

Ο ΥΦΥΠΟΥΡΓΟΣ Ο ΥΠΟΥΡΓΟΣ 

ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚ. ΧΡ1 ΣΤΟΛΟ ΥΛΑΚΗΣ ΣΤΕΦ. ΤΖΟΥΜΑΚΑΣ 

Για την Αγροτική Τράπεζα της Ελλάδος Α.Ε. 

Ο Διοικητής 

ΔΗ ΜΗΤΡΙΟΣ ΚΑΝΕΛΛΟΠΟΥΛΟΣ 


4650 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ ΟΗ * ΡΑΧ 52 34 312 


ΚΕΝΤΡΙΚΗ ΥΠΗΡΕΣΙΑ 

Σολωυού 51 

Πληροφορίες δημοσιευμάτων Α.Ε. - Ε.Π.Ε. 

5225761 

5230841 

Πληροφορίες δημοσιευμάτων λοιπών Φ.Ε.Κ. 

5225713 

5249547 

Πώληση Φ.Ε.Κ. 

5239762 

Φωτοαντίγραφα παλαιών Φ.Ε.Κ. 

5248141 

Βιβλιοθήκη παλαιών Φ.Ε.Κ. 

5248188 

Οδηγίες για δημοσιεύματα Α.Ε. - Ε.Π.Ε. 

5248785 

Εγγραφή Συνδρομητών Φ.Ε.Κ. και 


αποστολή Φ.Ε.Κ. με πληρωμή μέσω Δ.Ο.Υ. 

5248320 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ΕΣ ΕΞΥΠΗΡΕΤΗΣΗΣ ΠΟΛΙΤΩΝ_ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΪΣΜΟ ΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185.31 4171307 

ΠΑΤΡΑ ' (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

30.000 

δρχ. 

1.500 

δρχ. 

Β' (Υπουργικές αποφάσεις κ.τλ.) 

50.000 

* 

2.500 

* 

Γ (Διορισμοί, απολύσεις κ.τλ. Δημ. Υπαλλήλων) 

10.000 

» 

500 

» 

Δ' (Απαλλοτριώσεις, πολεοδομία κτλ.) 

50.000 

» 

2.500 

» 

Αναπτυξιακών Πράξεων (Τ.Α.Π.Σ.) 

25.000 


1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

» 

500 

» 

Παράρτημα (Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Ανωνύμων Εταιρειών & Ε.Π.Ε. 

150.000 

» 

7.500 

» 

Προκηρύξεων Α.Σ.Ε.Π. 

10.000 

” 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 

» 

6.000 

» 


: Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

- Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

- Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

■ Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

Γ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Γ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από ΟΘ.ΟΟ' έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















